એક સ્ત્રી કહી શકે અને સ્ત્રી જ સમજી શકે એવી વાત. કવિતા જરા લાઉડ થઈ ગઈ છે, પણ કોઈ કેટલું મૌન રહી શકે? લાંબો સમય મૌન જાળવ્યા પછી આવતા શબ્દો અનરાધાર વરસે તો એને અધિકાર છે. સ્ત્રીને જે કહેવું છે એ કહી શકતી નથી, એ ચૂપ રહે છે, એને ચૂપ રહેવું પડે છે અને એક દિવસ બ્લાસ્ટ થાય છે, કેમ કે દરેક વાતનો અંત હોય જ. સ્ત્રીને પોતાની વાત અસરકારક રીતે કહેવા માટે અછાંદસ પ્રકાર ઉત્તમ છે. અહીં કારણ, પરિણામ અને એનું અંતિમ પરિણામ કહેવાયું.